Hissène Habré

Hissène Habré, nado en Faya-Largeau o 13 de agosto de 1942 e finado en Dakar o 24 de agosto de 2021, foi un político chadiano que gobernou o seu país entre 1982 e 1990, cando foi derrocado por unha rebelión encabezada por Idriss Déby Itno. O réxime ditatorial de Habré caracterizouse pola continua violación dos dereitos humanos.

Durante o seu réxime leváronse a cabo todo tipo de violacións aos dereitos humanos, incluíndo asasinatos masivos, desaparicións forzadas, torturas, campos de concentración, violacións e escravitude sexual. A brutalidade das súas accións, moi similares ás cometidas polas ditaduras latinoamericanas, así como a súa estreita alianza cos gobernos occidentais, especialmente os Estados Unidos e Francia, valeulle o alcume do "Pinochet africano". Estímase que durante o seu mandato máis de 40 000 persoas, principalmente esquerdistas, foron masacradas e outros centos de miles de disidentes foron torturados e abusados.

 Notas 

Categoría:Nados no Chad
Categoría:Nados en 1942
Categoría:Finados en 2021
Categoría:Presidentes do Chad
Categoría:Políticos do Chad